**Contract de prestări servicii**

**nr. \_\_\_\_\_din \_\_\_\_\_\_\_\_\_\_**

1. ***Preambul***

În temeiul art. 7, alin 5 al Legii nr. 98/2016 privind achiziţiile publice, s-a încheiat prezentul contract de servicii, între

1.1. Autoritatea contractantă, Universitatea de Ştiinţe Agricole şi Medicină Veterinară „Ion Ionescu de la Brad”cu sediul în Iaşi, Aleea M. Sadoveanu nr.3, telefon 0232/407407, fax 0232/260650 cod fiscal 4541840, cont nr. RO74TREZ23F650601580201X si RO90TREZ23F650601580202X deschise la Trezoreria Iaşi, reprezentată prin prof. univ. dr. Vasile VÎNTU, având funcţia de Rector, şi de Ec. Gabriela RADU – Contabil Şef, în calitate de **achizitor**

şi,

1.2. .................................... cu sediul în ............................................................................, jud. Iași , telefon ..........................., .............................., e-mail: ..........................., număr de înmatriculare ..........................., cod fiscal .................... cont IBAN ............................................ la Trezoreria Iași, reprezentat prin ........................................ având funcția de administrator, în calitate de **prestator**.

**2. *Interpretare***

**2.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**2.2** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***3. Obiectul contractului***

**3.1. Prestatorul se obligă să furnizeze licențe Office și antivirus , pentru dotare laborator TIC**  prevăzută în proiectul **POCU ”MĂSURI ACTIVE PENTRU CREȘTEREA PARTICIPĂRII LA ÎNVĂȚĂMÂNTUL TERȚIAR ANTREPRENORIAL A STUDENȚILOR DIN MEDII DEFAVORIZATE\_Antre\_S”, cod 124388, în conformitate cu anexa prezentului contract**, cu oferta sa şi clauzele prezentului contract.

3.2. – Achizitorul se obligă să plătească preţul convenit în prezentul contract pentru serviciile prestate.

3.3. – Prestarea serviciilor se va face numai la comanda achizitorului, în limita fondurilor alocate.

**4. *Preţul contractului***

4.1 Preţul convenit pentru îndeplinirea contractului, este de **\_\_\_\_\_\_\_\_\_** lei, din care \_\_\_\_\_\_\_\_\_ lei TVA. **Preţul contractului fără TVA este de \_\_\_\_\_\_ lei**.

**5. *Durata contractului***

5.1 – Durata prezentului contract este de la data semnării acestuia de către ambele părţi până la data de 26.06.2021. Durata contractului poate fi modificată prin act adițional.

**6. Modalităţi de plată**

6.1. – Plata se va face de către achizitor, după recepţionarea serviciului, în maxim 30 de zile de la primirea facturii emise de către prestator.

6.2. – Achizitorul se obligă să efectueze plata către prestator în contul ..................................................... deschis la Trezoreria ............................. . Plata se va face de către achizitor prin virament, cu ordin de plată, în conf. cu dispoziţiile art. 36 alin. (1) din O.U.G. 34/2009 actualizată. Factura va fi însoţită de proces verbal de recepţie a serviciului semnat de beneficiar.

**7. *Documentele contractului***

7.1 - Documentele contractului sunt:

a) oferta prestatorului;

b) Anexa 1

c) Acte adiționale (dacă este cazul)

d) Procese verbale de recepție a serviciilor

**8. *Obligaţiile principale ale prestatorului***

8.1. Prestatorul se obligă să presteze serviciile la standardele şi performanţele prezentate în oferta sa, anexă la contract**.**

8.2. Prestatorul se obligă să presteze serviciile în conformitate cu graficul de prestare stabilit de comun acord.

8.3. Prestatorul se obligă să pună la dispoziţia achizitorului toate materialele informative pe care le apreciază ca necesare bunei desfăşurări a contractului.

8.4. Prestatorul se obligă să respecte confidenţialitatea informaţiilor în legătură cu situaţia financiară, cercetarea, invenţiile şi alte operaţiuni şi documente ale achizitorului, mai puţin elementele de interes public.

8.5. Prestatorul se obligă să despagubească achizitorul împotriva oricăror:

i)reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

ii)daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea caietului de sarcini întocmit de către achizitor.

8.6. Prestatortul se obliga sa informeze pe achizitor asupra tuturor imprejurarilor neconforme cu situatia avuta in vedere la contractare si sa participe la solutionarea problemelor ivite pe parcursul derularii contractului.

**9. *Obligaţiile principale ale achizitorului***

9.1. Achizitorul se obliga sa asigure prestatorului accesul la toate informatiile aflate in posesia sa sau disponibile la terti;

9.2. Achizitorul se obligă să recepţioneze, potrivit clauzei 13, serviciile prestate în termenul convenit.

9.3. Achizitorul se obliga sa intervina prompt, la sesizarea prestatorului, pentru rezolvarea problemelor de competenta sa legate de situatiile neprevazute care pot apare in derularea contractului.

**10. *Sancţiuni pentru neindeplinirea culpabilă a obligaţiilor***

10.1. In cazul in care, din vina sa exclusiva, executantul nu reuseste sa-si indeplineasca obligatiile asumate prin contract, **atunci achizitorul are dreptul de a deduce din pretul contractului, ca penalități, o sumă echivalentă cu 0,04 % / zi de întârziere pentru neîndeplinirea obligaţiilor asumate prin contract.**

10.2. În cazul în care achizitorul nu îşi onorează obligaţiile în termen de 28 de zile de la expirarea perioadei convenite, **atunci acestuia îi revine obligaţia de a plăti, ca penalităţi,** **o sumă echivalentă cu 0,04 % / zi de întârziere din plata neefectuată**.

10.3 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

10.4 - Achizitorul îşi rezervă dreptul de a renunţa oricând la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***11. Alte resposabilităţi ale prestatorului***

11.1 **-** (1) Prestatorul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat şi în conformitate cu oferta sa.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.

11.2 - Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***12. Alte responsabilităţi ale achizitorului***

12.1- Achizitorul se obligă să pună la dispoziţia prestatorului orice facilităţi şi/sau informaţii pe care le considera necesare îndeplinirii contractului.

12.2. Achizitorul se obligă să asigure accesul proiectantului pe amplasamentul obiectivelor în timpul emiterii ofertelor şi al elaborării proiectelor.

***13. Recepţie şi verificări***

13.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din oferta sa și caietul de sarcini.

***14. Începere, finalizare, întârzieri, sistare, reziliere***

14.1 - (1) Prestatorul are obligaţia de a începe prestarea serviciilor în cel mai scurt termen după semnarea contractului.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adauga la preţul contractului.

14.2 - (1) Serviciile prestate în baza contractului sau, dacă este cazul, oricare fază a acestora prevazută a fi terminată într-o perioadă stabilită în graficul de prestare, trebuie finalizate în termenul convenit de parţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobisnuite susceptibile de a surveni, altfel decât prin încalcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional.

14.3 - Dacă pe parcursul îndeplinirii contractului, prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul parţilor, prin act adiţional.

14.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

14.5. Nerespectarea obligatiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese. Decizia asupra rezilierii, in acest caz, se transmite partii contractante in scris cu justificarile de rigoare dar nu inainte de concilierea diferendumului.

***15. Ajustarea preţului contractului***

15.1 - Pentru serviciile prestate, plaţile datorate de achizitor prestatorului sunt tarifele declarate în oferta sa, anexă la contract.

15.2 - Preţul contractului nu se actualizează.

***16. Amendamente***

16.1 -Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

***17. Subcontractanţi***

17.1 - Prestatorul are obligaţia, în cazul în care parţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

17.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie in anexe la contract.

17.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

17.4 - Prestatorul poate schimba oricare subcontractant numai daca acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

***18. Cesiunea***

18.1 – Intr-un contract de achiziţie publică este permisă cesiunea creanţelor născute din acel contract, obligaţiile născute rămânând în sarcina părţilor contractante, aşa cum au fost stipulate şi asumate iniţial. Cesiunea totala sau partiala este permisa numai cu acordul scris al achizitorului.

***19. Forţa majoră***

19.1 - Forţa majoră este constatată de o autoritate competentă.

19.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalt**e** parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

***20. Soluţionarea litigiilor***

20.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

20.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti competente.

***21. Limba care guvernează contractul***

21.1 - Limba care guvernează contractul este limba română.

***22. Comunicări***

22.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

22.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***23. Legea aplicabilă contractului***

23.1 - Contractul va fi interpretat conform legilor din România.

Parţile au înteles să încheie azi ................................ prezentul contract în două exemplare, câte unul pentru fiecare parte.

Achizitor Prestator

UNIVERSITATEA DE ŞTIINŢE AGRICOLE ŞI S.C. .........................................

MEDICINĂ VETERINARĂ IAŞI

**RECTOR, Administrator,**

**Prof. univ. dr. Gerard JITĂREANU .....................................**

**PRORECTOR** cu activitatea de cercetare ştiinţifică,

inovare, transfer tehnologic şi relaţii internaţionale,

**Prof. univ. dr. Liviu Dan MIRON**

Director General Administrativ,

**Prof. univ dr. Paul BOIȘTEANU**

Contabil Şef,

**Ec. Gabriela RADU**

Manager proiect,

**Conf. univ.dr Carmen – Olguța BREZULEANU**

Şef Serviciu Achiziţii,

**Ing. Constantin GÂLEA**

Control financiar – preventiv,

**Ec. Daniela BURLACU**

Societatea civilă profesională,

**Av. N. MOŞNEGUŢU – Av. O. CHIRIŢA**

Întocmit – Adm. financiar - **Ion LUTIC**

Adm. Patrim. - **Dan ALDEA**

**ANEXA nr. 1**

|  |  |  |  |  |  |  |
| --- | --- | --- | --- | --- | --- | --- |
| **Nr.**  **Crt.** | **Denumire serviciu** | **U/M**  **timp** | **Cantitate** | **Preţ**  **Unitar**  **Lei fără TVA** | **Valoare totală**  **Lei fără TVA** | **Obs.** |
| 1. | Servicii specializate de consultanță și expertiză: Dezvoltarea și furnizarea prin servicii externalizate a 2 oferte/programe de consiliere profesională și/sau antreprenoriat inovativ pentru 320 persoane din Grupul Țintă, respectiv 220 studenți si 100 elevi în cadrul proiectului POCU 124388, din care: | pers | 320 |  |  |  |
| a. | Servicii de consiliere profesională | pers | 100 |  |  |  |
| b. | Servicii de programe de antreprenoriat inovativ | pers | 220 |  |  |  |
|  | Total valoare contract |  |  |  |  |  |
|  | la care se adauga TVA 19 % |  |  |  |  |  |
|  | **Total de plată** |  |  |  |  |  |

Achizitor Prestator

UNIVERSITATEA DE ŞTIINŢE AGRICOLE ŞI S.C. .................................

MEDICINĂ VETERINARĂ IAŞI

**RECTOR, Administrator,**

**Prof. univ. dr. Gerard JITĂREANU ................................**

**PRORECTOR** cu activitatea de cercetare ştiinţifică,

inovare, transfer tehnologic şi relaţii internaţionale,

**Prof. univ. dr. Liviu Dan MIRON**

Director General Administrativ,

**Prof. univ.dr. Paul BOIȘTEANU**

Contabil Şef,

**Ec. Gabriela RADU**

Manager proiect,

**Conf. univ.dr Carmen – Olguța BREZULEANU**

Şef Serviciu Achiziţii,

**Ing. Constantin GÂLEA**

Control financiar – preventiv,

**Ec. Daniela BURLACU**

Societatea civilă profesională,

**Av. N. MOŞNEGUŢU** – Av. O. CHIRIŢA

Întocmit - Adm**.** financiar – **Ion LUTIC**

Adm.patrim. – **Dan ALDEA**